**14. számú melléklet: A zöld vállalati és önkormányzati tőkekövetelmény-kedvezményhez elfogadott kitettségek**

**1) Olyan beruházási vagy projekthitel- vagy kötvénykitettség, mely megújuló energiatermelést finanszíroz**

E pont alkalmazásában – a vonatkozó EU-irányelvnek megfelelően[[1]](#footnote-1) – megújuló energia a nem fosszilis megújuló energiaforrásokból származó energia, nevezetesen szélenergia, napenergia (naphő és fotovoltaikus napenergia) és geotermikus energia, környezeti energia, árapály-, hullám- és az óceánból nyert egyéb energia, vízenergia, biomassza, hulladéklerakó helyeken és szennyvíztisztító telepeken keletkező gázok, továbbá biogázok energiája.

A zöld flag alkalmazhatóságára az EU Taxonómia Rendelete és annak technikai melléklete az irányadó[[2]](#footnote-2). Az MNB értelmezése szerint a napenergia és a szélenergia automatikusan Taxonómiának megfelelő technológiának számít, a többi technológia esetében a környezetvédelmi engedélyt és a műszaki szakértői jelentést tekintjük a Taxonómiában szereplő ún. DNSH kritériumoknak[[3]](#footnote-3) való megfelelés biztosítására.

A naperőmű projekttársaságok üzletrész vásárlására nyújtott hitelek is részesülhetnek a zöld vállalati tőkekedvezményben, a következő feltételek együttes teljesítése esetén:

1. az üzletrész vásárlási hitel hitelkiváltással valósul meg: a projekttársaságban minden más korábban keletkezett hitel vagy lízing kötelezettségvállalás kerüljön visszafizetésre
2. a hitel futamideje nem haladhatja meg a projekt megtérülési idejét: a megtérülési idő azt az időtartamot jelenti, ami elégséges a kivitelezéshez felvett projekthitel (vagy annak kiváltására felhasznált hitel/kölcsön) visszafizetésére, valamint az önerő (alternatív kamatláb és időérték számítása nélküli) összegének megtérülésére.

A beruházási hitel esetében, ha a beruházás KÁT/METÁR-on keresztül valósul meg, akkor a Zöld Arányszámot 100%-nak kell jelenteni. Megújuló energiatermelési projekt hitel esetében szintén a kitettség teljes összegére érvényesíthető a kedvezmény (a Zöld Arányszám automatikusan 100%-nak jelentendő), mivel vélelmezhetően ez esetben is a teljes hitelösszeg ténylegesen a megújuló energiatermelést finanszírozza.

Minden más esetben a Zöld Arányszám arányosan (számlákkal igazolva) határozandó meg a hitelintézet által, mely arányszám azt fejezi ki, hogy a hitel- vagy kötvénykitettség mekkora részére alkalmazható a kedvezmény. Ezen százalékos arányszámot az ICAAP analitikában és a negyedéves önkéntes adatszolgáltatásban is fel kell tüntetni. A hitelcélt igazoló számlákkal kapcsolatos elvárás, hogy azok az engedélyeztetés, tervezés és kivitelezés költségeihez kapcsolódjanak, azok teljesítését műszaki szakértő igazolja vagy a bank ellenőrzi a forrásfelhasználást a folyósítási feltételek ellenőrzésekor, vagy az utólagos hitelmonitoring keretében.

**2) Zöld kötvény kitettség**

A Green Bond Principles-nek[[4]](#footnote-4) vagy a Climate Bonds Standards[[5]](#footnote-5)-nek megfelelő, vállalati, önkormányzati kibocsátású zöld kötvény vásárlásából származó kitettség, mely sztenderdeknek való megfelelést külső felülvizsgálat (external review) igazolja az ICMA által publikált „*Iránymutatások a zöld, társadalmi és fenntarthatósági kötvények külső felülvizsgálatához*” című dokumentumban foglalt valamely módon[[6]](#footnote-6), az ICMA[[7]](#footnote-7) és a CBI[[8]](#footnote-8) hivatalos weboldalán listázott külső felülvizsgálatot végző, jóváhagyott szolgáltatók (ideértve ezek magyarországi irodáit is) valamelyike által.

A Zöld Arányszám a zöld kötvény kitettségek esetében automatikusan 100%.

*(A Mellékletben szereplő elfogadott kitettségek listája a későbbi felülvizsgálatok során várhatóan bővülhet az EU Taxonómia figyelembevételével.)*

**3) Fiktív gyakorlati számpéldák**

1. *Kedvezmény kiszámításának módja és hatása a TSCR rátára*



1. *A kedvezmény érvényesítésével kapcsolatos kalkulációk*

*Az alábbi példa azt szemlélteti, hogy egy 60%-ban zöld beruházás mekkora kedvezményben részesülhet adott paraméterekkel.*



*Abban az esetben, ha a pénzügyi szervezetnek a fentebb említett egyetlen zöld hitele van (azaz a hitelportfoliónak csupán 0.3%-a zöld), akkor az ICAAP felülvizsgálat során az alábbi módon kerül kiszámításra a kedvezmény.*



1. AZ EURÓPAI PARLAMENT ÉS A TANÁCS (EU) 2018/2001 IRÁNYELVE (2018. december 11.) a megújuló energiaforrásokból előállított energia használatának előmozdításáról [↑](#footnote-ref-1)
2. <https://ec.europa.eu/info/business-economy-euro/banking-and-finance/sustainable-finance/eu-taxonomy-sustainable-activities_en> [↑](#footnote-ref-2)
3. DNSH („Do No Significant Harm”), azaz a jelentős károkozás elkerülését célzó elv kritériumai. A 2020/852 „taxonómia” rendelet 3. cikke határozza meg, hogy egy gazdasági tevékenység környezeti szempontból milyen esetben minősül fenntarthatónak. Ennek a cikknek a b) pontja értelmében ennek alapfeltétele, hogy a gazdasági tevékenység ne sértse jelentősen egyik környezeti célkitűzést sem. Ennek részletei továbbá a rendelet 17. cikkében és a taxonómia jelentés technikai mellékletében találhatóak. [↑](#footnote-ref-3)
4. <https://www.icmagroup.org/green-social-and-sustainability-bonds/green-bond-principles-gbp/> [↑](#footnote-ref-4)
5. https://www.climatebonds.net/standard [↑](#footnote-ref-5)
6. <https://www.icmagroup.org/assets/documents/Regulatory/Green-Bonds/June-2020/External-Review-GuidelinesJune-2020-090620.pdf> [↑](#footnote-ref-6)
7. <https://www.icmagroup.org/green-social-and-sustainability-bonds/external-reviews/> [↑](#footnote-ref-7)
8. <https://www.climatebonds.net/certification/approved-verifiers> [↑](#footnote-ref-8)